  R O M Â N I A
JUDEŢUL HUNEDOARA 
   MUNICIPIUL BRAD
        P R I M A R U L
 Nr. 221/11050/05.12.2025


R E F E R A T   D E   A P R O B A R E 
privind rectificarea  bugetului local al Municipiului Brad pe anul 2025


La bugetul local al Municipiului Brad pe anul 2025 s-au încasat venituri în plus față de cele prognozate în cuantum de 17.613,28 mii lei din care:
[bookmark: _Hlk214432745]              - suma de 17.492,78 mii lei de la Ministerul Investițiilor și Proiectelor Europene pentru proiectul ”Dezvoltarea Rețelelor Inteligente de Distribuție a Gazelor Naturale în Municipiul Brad, Județul Hunedoara” cod SMIS 148922;
              - suma de 120,50 mii lei, care reprezintă venituri proprii provenite din impozite și taxe locale.
	Astfel, veniturile se stabilesc în sumă de 111.390,53 mii lei, iar cheltuielile în sumă de 120.155,6 mii lei, după cum rezultă din Referatul nr. 51328/05.12.2025 al Serviciului Buget, Finanțe, Contabilitate, Taxe și Impozite Locale din aparatul de specialitate al Primarului Municipiului Brad.
	Veniturile bugetului local al Municipiului Brad pe anul 2025 se majorează cu suma de 17.613,28 mii lei la următoarele capitole bugetare:
- 12.02.  ”Alte impozite și taxe pe bunuri și servicii” ...................      0,34 mii lei;
- 16.02.  ”Taxe pe utilizarea bunurilor ”  ..................................       46,41 mii lei;
- 30.02.  ”Venituri din proprietate”  ....................................             73,75 mii lei;
- 42.02.  ”Subvenții de la bugetul de stat ” .............................   17.492,78 mii lei.
	 Cheltuielile bugetului local al Municipiului Brad pe anul 2025 se majorează cu suma de 17.613,28 mii lei la următoarele capitole bugetare:
 - 67.02.  ” Cultură recreere și religie ”     ..................................... 120,50 mii lei;
- 70.02.  ”Locuințe, servicii și dezvoltare publică”  .................... 17.492,78 mii lei.
De asemenea, suma de 48,95 mii lei, încasată ca și plăți efectuate în anul precedent și recuperate în anul curent, la Capitolului bugetar 65.02. ”Învățământ”  - titlul bugetar ”Proiecte cu finanțare nerambursabilă postaderare” va fi utilizată conform Anexelor nr. 2 și nr. 3 la proiectul de hotărâre.
Precizez că această sumă reprezintă contravaloarea cererii de rambursare nr. 15 aferentă proiectului ”POCU - Primi Pași în Educația Timpurie în Comunitatea Brad, Județul Hunedoara”, cod SMIS 133440 al Școlii Gimnaziale ”Mircea Sântimbreanu” Brad.
	În contextul celor de mai sus, am inițiat prezentul proiect de hotărâre prin care am propus rectificarea bugetului local al Municipiului Brad pe anul 2025 și îl supun spre dezbatere și aprobare plenului Consiliului Local al Municipiului Brad în forma prezentată.     
	Invoc în susţinerea propunerii mele prevederile Secţiunea a 2-a din Legea nr. 9/2025 a bugetului de stat pe anul 2025, cu modificările și completările ulterioare, ale  art.1 alin. (2), art. 8 și art. 39 din  Legea nr. 273/2006 privind finanţele publice locale, ale art. 88, art. 129 alin. (4) lit. a) din O.U.G. nr. 57/2019 privind Codul administrativ, cu modificările şi completările ulterioare.

